kardosdrur/scandi-wiki huggingface dataset:
Stokroserust

Svampen (Puccinia malvacearum), der fremkalder stokroserust, lever af blade og unge skud hos arter inden for Katost-familien. Svampens mycelium trænger ind i de levende celler og udsuger dem for sukker og andre organiske stoffer.

Sygdomstegn
Angrebet indledes oftest på de nederste blade, men det fortsætter hurtigt opad i planten. Først ser man nogle gul-orange prikker på oversiden af bladene og rødlige sår på stænglerne. Dér, hvor de første gule prikker opstod, udvikler der sig efterhånden brune pletter. Herfra spredes svampens sporer med regn og vind. Til sidst visner bladene, men de bliver slapt hængende, indtil de falder af sidst på sommeren.

Livsforløb
I modsætning til de fleste andre rustsvampe kan Puccinia malvacearum overleve på én og samme art. Den overvintrer på jorden i de dele af planterne, som blev angrebet året før. Om foråret spredes nye sporer til unge blade og skud. Fra de angrebne blade spredes der i sommerens og efterårets løb sporer, som etablerer angreb på flere værtplanter.

Rustsygdomme
Rustsvampe
Torp (jordbrug)

Torp er på svensk betegnelsen for et mindre jordbrug, der indgik i en større ejendom. Den oprindelige, middelalderlige betydning var en afsidesliggende gård, modsat beliggende i en by. Ordet svarer til det tyske dorf og det hollandske dorp, der dog i dag oversættes til by.

Bebyggelsestyper
Rustsvampe

Rustsvampene (Uredinales) har fået deres navn efter de rustrøde pletter, der er det første tegn på, at et angreb er i gang. Disse svampe regnes af mange for at være primitive, men arterne har specialiseret sig til at udnytte snævre nicher, nemlig deres værtsplanter. Svampene spredes ved hjælp af mange forskellige slags sporer, og det er netop det, som gør det muligt for dem at leve på to forskellige slags planter. 

Hos rustsvampene dannes de såkaldte teleutosporer i et firedelt basidium. Desuden dannes der som nævnt også andre sporetyper: uredosporer, pyknidiesporer og aecnidiesporer.

Svampen lever ved at forbruge af værtsplantens overskud, og det svækker planten i forskellig grad lige fra det helt ubetydelige til det katastrofale. Ved at skifte mellem to forskellige arter omgår svampen det problem, der ligger i risikoen for at dræbe sin vært. Der findes dog også rustsvampe uden værtsskifte.

På vinterværten (som ofte er træagtige planter eller rødderne af stauder) dannes i foråret sporer, som angriber sommerværten (ofte kun blade og unge skud). Her dannes sidst på sommeren en anden type sporer, som angriber vinterværten.

Rustsvampe med tvunget værtskifte

Rustsvampe uden værtskifte
Brombærreust, Chrysanthemumrust, Rosenrust, Stokroserust.
Julien Absalon

Julien Absalon (født d. 16. august 1980 i Remiremont) er en fransk mountainbike-rytter.

Ved Sommer-OL 2004 i Athen vandt han en guldmedalje. Han cykler lige nu for det professionelle mountainbikehold Orbea, og har tidligere cyklet for Bianchi-Agos.

Eksterne henvisninger 

 Officiel hjemmeside  
 Bianchi-cyklers side om hans karriere  

Mandlige cykelryttere fra Frankrig
Cykelryttere ved sommer-OL 2004
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2016
Deltagere for Frankrig ved sommer-OL 2004
Deltagere for Frankrig ved sommer-OL 2008
Deltagere for Frankrig ved sommer-OL 2012
Deltagere for Frankrig ved sommer-OL 2016
Medaljevindere ved sommer-OL 2004
Medaljevindere ved sommer-OL 2008
Olympiske mestre fra Frankrig
Olympiske medaljevindere i cykling
Melampsoraceae

Svampefamilien Melampsoraceae rummer hovedparten af de rustsvampe, der fremkalder sygdomme hos planter. Det er svampe med op til fem forskellige sporetyper og ofte med tvunget skifte mellem to forskellige værtplanter.
{|
| bgcolor=lightblue width="200" align="center" style="border:1px solid black;" | 'Slægter 
|}

 Coleosporium Cronartium Crysomyxa Hyalospora Melampsora Melampsorella Melampsoridium Milesina Pucciniastrum Uredinopsis''

Svampefamilier
Rustsvampe
Pucciniaceae

Svampefamilien Pucciniaceae rummer en del af de rustsvampe, der fremkalder sygdomme hos planter. Det er svampe med op til fem forskellige sporetyper og ofte med tvunget skifte mellem to forskellige værtplanter.

{|
| bgcolor=lightblue width="200" align="center" style="border:1px solid black;" | 'Slægter 
|}

 Cumminsiella Endophyllum Frommea Gymnoconia Gymnosporangium Kuehneola Miyagia Nyssopsora Ochrospora Phragmidium Puccinia Trachyspora Tranzschelia Triphragmium Uromyces Xenodochus''

Svampefamilier
Rustsvampe
Partikel (fysik)

Partikel refererer inden for fysikken enhver ansamling af stof, både større og mindre end et atom. Der kan således være tale om elementarpartikler, subatomare partikler, atomer, ansamlinger af atomer (inkl. molekyler), etc. Derudover kan der være tale om et mere abstrakt objekt, som f.eks. en "uendeligt lille" (differentiel) del af et legeme.

Partikelfysik fokuserer hovedsageligt på elementarpartikler.

Se også
 Legeme (fysik)

Kvantemekanik
Fysik
Atomfysik
Kernefysik
Puccinia

Svampeslægten Puccinia omfatter rustsvampe ca. 4000 arter, der fremkalder sygdomme hos flere af de dyrkede planter. Det er svampe med op til fem forskellige sporetyper og ofte med tvunget skifte mellem to forskellige værtplanter.

{|
| bgcolor=lightblue width="200" align="center" style="border:1px solid black;" | 'Arter 
|}

 Chrysanthemumrust (Puccinia horiana)
 Græssernes sortrust (Puccinia graminis)
 Porrerust (Puccinia allii) – angriber også Hvidløg, Purløg og Kepa-Løg
 Stokroserust (Puccinia malvacearum)
 Tagrørrust (Puccinia phragmitis)
 Tidselrust (Puccinia punctiformis'')

Eksterne kilder og henvisninger 

Litteratur: 
Raven et. al.: Biology of plants, 8 edition; 2013

Svampeslægter
Rustsvampe
Nerie-slægten

Nerie-slægten (Nerium) er en monotypisk slægt med kun én art, den nedennævnte. Beskrivelsen følger derfor denne.

 Nerie (Nerium oleander) – eller Oleander

Planteslægter
Warhammer Online

Warhammer Online: Age of Reckoning (ofte forkortet WAR) er et MMORPG-spil, som er sat til at udkomme d. 18 september 2008. Det er bygget over det store Warhammer-univers og lavet af EA Mythic. Warhammer Online: Age of Reckoning bygger på en lang række ideer hentet fra Mythics Dark Age of Camelot, hvor i blandt RvR spiller en stor rolle.

I Warhammer Online: Age of Reckoning kommer der 6 spillerstyrede racer, Greenskins, Chaos, Empire, Dwarf, Dark elf, og High elf. Disse 6 racer er samlet i to alliancer: The Armies of Order (Dwarfs, Empire, High elves) og The Armies of Destruction (Greenskins, Chaos og Dark elves)

Hver race har 3-4 karrieremuligheder/classes, som er unikke for hver eneste race.

Armies – karriereoversigt

Armies of Order

Dwarfs 
 Ironbreaker
 Runepriest
 Engineer
 Slayer

Empire 
 Bright Wizard
 Warrior Priest
 Witch Hunter
 Knight Of The Blazeing Sun

High elves 
 Swordmaster
 Archmage
 Shadow Warrior
 White Lion

Armies of Destruction

Greenskins 
 Black Orc
 Goblin Shaman
 Goblin Squig Herder
 Choppa

Chaos 
 Chosen
 Magus
 Zealot
 Marauder

Dark elves 
 Disciple of Khaine
 Witch Elf
 Sorceress
 Black Guard

 Hver character har hver sine specielle evner, fordele og ulemper

Priser 
Warhammer Online: Age of Reckoning vil have en månedlig opkrævning som f.eks. Dark Age of Camelot.

Warhammer Online kommer til at koste:
 1 måned: €12.99/£10.31
 3 måneder: €35.97/£28.55 (€11.99/£9.51 om måneden)
 6 måneder: €65.94/£52.34 (€10.99/£8.72 om måneden)

Historie 

Warhammer konceptet stammer fra England og har mere end 25 år baggrundshistorie bag sig.

Referencer

Eksterne henvisninger 

 www.war-europe.com
 www.warhammeronline.com
 www.war-danmark.dk 
 www.warhammeralliance.com

Computerspil fra 2008
MMORPG
Windows-spil
Warhammer-universet
Bladlus

Bladlus er små (2-3 mm) grønne dyr, der lever på planter. De kan i store antal være skadelig for planten. Trods navnet er de ikke lus.

Ny forskning viser, at bladlusene er afhængige af en symbiose med forskellige bakterieslægter, f.eks. Buchnera. Bakterierne skaffer bladlusene de aminosyrer, som de ikke selv har adgang til

Klassifikation 
 Overfamilie: Aphidoidea (Bladlus)
 Familie: Aphididae 
 Familie: Adelgidae
 Familie: Phylloxeridae

Kilder 
 Systema naturae 2000 (classification) – Taxon: Superfamily Aphidoidea

Note

Bladlus og bladlopper
Skadedyr
Ismael

Ismael (arabisk: إسماعيل, hebraisk: יִשְׁמָעֵאל) er søn af Ibrahim (Abraham) og Hagar og anses i islam for at være en af islams profeter og arabernes stamfader, igennem sine tolv børn, som er nævnt i Første Mosebog (kapitel 25) Ifølge islamisk overlevering hjalp Ismael Abraham ved byggeriet af Ka'baen. Ismael omtales i Første Mosebog i kapitlerne 16, 17, 21 og 25.

I Første Mosebog omtales Ismael som patriarken Abrahams ældste søn, som han fik med sin egyptiske slavinde eller tjenerinde Hagar.

Efter at Abraham fik sønnen Isak med hustruen Sara, blev Ismael og hans mor Hagar jaget bort. Han slog sig ned i Parans ørken, blev bueskytte og giftede sig med en egyptisk kvinde. Parret blev stamfar til tolv folkeslag, som samlet kaldes ismaelitterne.

Kilder 

Tjek fødsels- og dødsår
Islams profeter
Personer i Det Gamle Testamente
Jakob Hougaard

Jakob Hougaard (født 1. januar 1974) er dansk antropolog, og tidligere borgmester og medlem af Københavns Borgerrepræsentation for Socialdemokraterne. Jakob Hougaard er i dag direktør for Dansk Råstof, som arbejder med at hjælpe udsatte familier og mennesker langt fra arbejdsmarkedet.

Jakob Hougaard er student fra Tårnby Gymnasium og senere kandidat i antropologi fra Københavns Universitet. Han påbegyndte allerede sin politiske karriere i gymnasieårene, hvor han meldte sig ind i Danmarks Socialdemokratiske Ungdom (DSU). Her avancerede han hurtigt til at blive formand for DSU København og senere næstformand for DSU's landsorganisation.

Hougaard blev valgt til Københavns Borgerrepræsentation ved valget i 2001 med 2.108 personlige stemmer. Fra 2006 til 2009 var Jakob Hougaard beskæftigelses- og integrationsborgmester i København. 

I sit virke som antropolog har han blandt andet bidraget til Magtudredningen med "Politikeren på scenen" i bogen "Folkets repræsentanter. Et antropologisk blik på Folketinget". Siden 2010 har han arbejdet som udviklingskonsulent i Dansk Råstof.

Kilder

Eksterne henvisninger 
 Hougaards personlige hjemmeside

Borgmestre i København
Medlemmer af Københavns Borgerrepræsentation i 2000-tallet
Medlemmer af Københavns Borgerrepræsentation fra Socialdemokraterne
Borgmestre fra Socialdemokraterne
Antropologer fra Danmark
Personer i Kraks Blå Bog
Politikere der er LGBT-personer
Næbmunde

Næbmunde (Hemiptera) er en orden i dyreriget inden for insekter, som omfatter omkring 67.500 kendte arter inddelt i 3 underordner.

Arterne i hemiptera-ordenen er kendetegnet ved, at både voksne individer og nymfer har symmetriske stikkende og sugende munddele, som er i et rør. De er derved begrænset til at indtage flydende føde. De fleste arter lever af plantesafter (inkl. bær og frø), men nogle er jægere (på leddyr og sommetider mindre dyr), og enkelte har tilpasset sig at suge blod fra pattedyr.

Underorden 
 Auchenorrhyncha (25.000 kendte arter i over 60 familer)
 Prosorrhyncha (Cikader og græshopper; 33.000 arter i over 30 familier.)
 Sternorrhyncha (12.500 arter, bl.a. bladlus)
Arbejderparti

Arbejderparti er en betegnelse anvendt om politiske partier, der udspringer af arbejderbevægelsen, henvender sig til arbejderne eller som får de fleste af sine stemmer fra arbejdere (faglærte og ufaglærte).

Historisk baggrund og udenlandske forhold 
Historisk har arbejderpartier som oftest været socialdemokratiske, socialistiske eller kommunistiske partier, der har været en del af arbejderbevægelsen. Desuden er Arbejderpartiet navnet på det socialdemokratiske parti (eng. Labour Party) i flere lande, bl.a. Norge, Storbritannien og Israel. Herhjemme har partier som Socialdemokratiet, Socialistisk Folkeparti, Enhedslisten samt diverse andre kommunistiske og socialistiske partier været betragtet som arbejderpartier.

Danske forhold 

Herhjemme har venstrefløjspartier som Socialdemokratiet, Socialistisk Folkeparti, Enhedslisten samt diverse andre kommunistiske og socialistiske partier længe været betragtet som arbejderpartier.

I nyere dansk politisk historie er der imidlertid flere eksempler på, at det ikke har været de traditionelle arbejderpartier på venstrefløjen, som har fået flest stemmer fra arbejderne. I 1970'erne udfordrede Fremskridtspartiet Socialdemokratiets rolle som det største arbejderparti. Venstre har endvidere i perioder været Danmarks største arbejderparti, tæt fulgt af Socialdemokratiet og Dansk Folkeparti. Dette skete første gang ved folketingsvalget i 2001, hvor 32% af alle arbejderne (faglærte og ufaglærte) stemte på Venstre, mens 30% stemte på Socialdemokraterne og 18% på Dansk Folkeparti. Til sammenligning fordelte arbejdernes stemmer ved folketingsvalget i 1998 sig med 42% til Socialdemokratiet, 21% til Venstre og 9% på Dansk Folkeparti. Ved folketingsvalget i 2011 stemte 30,5% af arbejderne på Socialdemokratiet, 23% på Venstre og 18% på Dansk Folkeparti.

Ifølge de månedlige Gallup- og Megafonmeningsmålinger har Socialdemokratiet siden valget i 2011 mistet næsten halvdelen af arbejdernes stemmer. I månedsmålingerne foretaget i 2013 opgiver knap 32% af alle arbejderne således at ville stemme på Venstre, mens ca. 25% ville stemme på Dansk Folkeparti og ca. 17,5% på Socialdemokraterne. Samlet set peger 61% af de ufaglærte arbejdere og 69% af de faglærte arbejdere på et af de borgerlige partier - med Venstre og Dansk Folkeparti som de to største arbejderpartier.

Definition 
Ifølge lektor og valgforsker på Aarhus Universitet Rune Stubager findes der i dag tre forskellige definitioner på danske arbejderpartier:

 Et parti, som har en stor andel (måske den største andel) af det samlede antal arbejderstemmer.
 Et parti, hvis hovedpart af vælgere er arbejdere.
 Et parti, der fører en politik, som er i arbejdernes interesse.

Mens de første to definitioner kan fastslås ud fra valgdata, er den tredje definition åben for forskellige fortolkninger.

Referencer 

Politik
Histadrut

Histadrut ("sammenslutning") eller HaHistadrut HaKlalit shel HaOvdim B'Eretz Yisrael (ההסתדרות הכללית של העובדים בארץ ישראל) (hebræisk, frit oversat: "Landsorganisationen for arbejdere i landet Israel") er Israels faglige landsorganisation, svarende til det danske LO. Histadrut dannedes i december 1920 i Haifa som en jødisk fagforening. Den blev senere en af de mest magtfulde organisationer i staten Israel. Efter liberaliseringen af Israels økonomi i 1980'erne er Histadruts indflydelse og medlemstal formindsket, men den er fortsat en vigtig faktor i det israelske samfund.

Eksterne henvisninger 
 Organisationens hjemmeside

Israel
Fagforbund
Henri Nathansen

Henri Nathansen (født 17. juli 1868 i Hjørring, død 16. februar 1944 i Lund i Sverige) var en dansk forfatter og sceneinstruktør.

Nathansen skrev også under pseudonymet Frater Taciturnus. Hans forfatterskab er præget af hans jødiske baggrund, som ikke mindst kommer frem i hans hovedværk, skuespillet Indenfor Murene, uropført på Det Kongelige Teater den 23. marts 1912 i hans egen instruktion. Emnet om jødisk identitet i Danmark behandles også i skuespillet Daniel Hertz og romanerne Af Hugo Davids Liv og Mendel Philipsen og Søn, foruden i hans biografi over Georg Brandes, hvor han insisterer på dennes jødiske karakter.

I 2006 optoges Indenfor Murene på Kulturministeriets kanon for scenekunst.
Mendel Philipsen og søn blev filmatiseret af Liv Ullmann under titlen Sofie.

Nathansen var oprindelig jurist, men opgav advokatkarrieren for at hellige sig teatret og sit forfatterskab. Fra 1909 var han sceneinstruktør ved Det Kongelige Teater. I oktober 1943 måtte han flygte til Sverige, og fire måneder senere tog han sit eget liv.

Udvalgte værker 

 Sommernat (1899)
 Den forbudne Frugt (1901)
 Floden (1902)
 Mor har Ret (1904)
 Den gode Borger (1907)
 Danas Have (1908)
 Daniel Hertz (1908)
 Indenfor Murene (1912)
 Af Hugo Davids Liv, I-IV (afsluttet 1917)
 Georg Brandes. Et Portræt (1929)
 Mendel Philipsen & Søn (1932)

Henvisninger

Eksterne henvisninger 
 
 Den Store Danske

Dramatikere fra Danmark
Personer i Kraks Blå Bog (afdøde)
Personer fra Hjørring
Jøder fra Danmark
Personer der har begået selvmord
Dansksprogede forfattere fra Danmark
Personer med enkeltværker i Kulturkanonen
Døkker

En Døkker eller rettere DØKker er en person som har en ha(dat.) eller Cand.Merc(Dat.) uddannelse.
Forkortelsen DØK består af D fra Datalogi, Ø fra Økonomi og K for kombinationsuddannelse.

DØK-studiet er en af de uddannelser man kan erhverve ved Handelshøjskolen i København eller Handelshøjskolen i Århus.

It-projektleder, forandringsleder, it-arkitekt, it-iværksætter, webudvikler eller f.eks. netværksarkitekt, er blot nogle jobmuligheder en DØKker kan besidde.

Titler
Mejere

Opiliones eller mejerne er en orden af ottebenede hvirvelløse dyr  med over 6.300 arter. Mejere er spindlere ligesom edderkopper, men laver i modsætning til edderkopperne ikke spindelvæv og har ikke en todelt krop. Bør ikke forveksles med mejeredderkopper (pholcidae), som man kender fra husets fugtige hjørner.

Mejerne er ugiftige men har to kirtler med en stinkende væske, som den danner, når den bliver angrebet. Men hvis det ikke virker, så afstøder den et ben som firben afstøder halen, og benet ligger så og spjætter på jorden, fordi der er nerveknuder i benet - det kan faktisk spjætte i op til en time. Denne forsvarsmekanisme hedder autotomi af græsk autos (selv). Det er disse efterladte spjættende ben, der kan minde om en le, der mejer, som har givet dyret navn. På engelsk hedder de harvestmen.

Mejere i Danmark 
I Danmark er der omkring 20 mejer-arter. Den oftest sete mejer er den orange vægmejer, som er indvandret sydfra, og først er observeret i Danmark i 1986

Omkring 2008 blev en hidtil ubeskrevet art af mejer (kaldet "massemejer") set i Danmark.

Familie Trogulidae 
 Trogulus tricarinatus

Familie Nemastomatidae 
 Nemastoma lugubre-bimaculatum – Dødningehovedmejer
 Nemastoma chrysomelas

Familie Phalangiidae 
 Mitopus morio
 Oligolophus tridens – Lille skovmejer
 Oligolophus hansenii
 Oligolophus agrestis
 Lacinius horridus – Tornet mejer
 Lacinius ephippiatus
 Odiellus palpinalis
 Phalangium opilio – Hornmejer
 Opilio parietinus – Plettet vægmejer
 Opilio saxatilis
 Opilio canestrinii – Alm. vægmejer
 Platybunus triangularis
 Leiobunum rotundum – Rød skovmejer
 Leiobunum rupestre – Broget vægmejer
 Leiobunum blackwalli Meade
 Nelima silvatica

Eksterne henvisninger og kilder
Ølsted (Aarhus Kommune)

Ølsted er en lille landsby i Østjylland, beliggende i Aarhus Kommune. Den befinder sig i landlige omgivelser med byerne Trige og Lisbjerg som nærmeste naboer. Landsbyen består af en række ældre huse og adskillige gårde, men i de senere år er der kommet flere parcelhuse til. Ølsted rummer desuden Ølsted Kirke. Der er godt 11 kilometer til Aarhus.

Byen har fælles postdistrikt (8380) med – og indgår i et kulturfællesskab med – de to nabobyer, Trige og Spørring.

Måske har der ligget en herregård på stedet: "Johannes Pedersen af Ølsted" nævnes 1356, men en sådan gård er ikke omtalt andetsteds.

Se også 
 Ølsted Sogn

Eksterne henvisninger 
 Ølsted judoklub
 Triges officielle hjemmeside
 Bakkegårdsskolen

Kilder 

Lokaliteter i Aarhus Kommune
Mikro-

Mikro er et SI-præfiks, som betyder en milliontedel af en enhed. En mikrometer er f.eks. en milliontedel meter, dvs. 0,000.001 m. Det angives ved forstavelsen µ (af det græske bogstav μ (my)), altså skrives f.eks. mikrometer som µm. Navnet stammer fra det græske ord mikros, der betyder lille.

SI-præfikser
Ølsted

Ølsted er navnet på flere steder i Danmark og efternavn:
 Stednavne
 Ølsted (Halsnæs Kommune) – en bebyggelse og et ejerlav i Ølsted Sogn, Halsnæs Kommune
 Ølsted (Hedensted Kommune) – en bebyggelse og et ejerlav i Ølsted Sogn, Hedensted Kommune
 Ølsted (Sønder Broby Sogn) – en bebyggelse og et ejerlav i Sønder Broby Sogn, Faaborg-Midtfyn Kommune
 Ølsted (Århus Kommune) – en bebyggelse og et ejerlav i Ølsted Sogn, Aarhus Kommune

 Personer med Ølsted som efternavn
 Peter Iver Johannes Ølsted – dansk maler (1824-1847)
Spørring

Spørring er en by i Østjylland med , der ligger i Spørring Sogn i den nordligste del af Aarhus Kommune. Byen hører til Region Midtjylland og er beliggende ved sekundærrute 180 mellem Aarhus og Randers.

Spørring består af en ældre del med gamle lave huse og adskillige gårde. Her ligger også Spørring Kirke.

Byen har fælles postdistrikt med – og indgår i et kulturfællesskab med – de to nabobyer, Trige og Ølsted.

I byen findes en integreret børneinstitution i den tidligere skole, autoværksted og en karosserifabrik som producerer lastbillad og specialindretning af erhvervsbiler.

I december 2017 åbnede en pizzaforretning i samme bygning som købmanden, men hele bygningen brændte ned i juli 2018. Efterfølgende i 2021 er der bygget en helt ny bygning, som huser Spørring Sognehus og Spørring Pizza samt flere lejligheder.

Spørring ligger ved kommunens nordgrænse. Vejafstanden til Aarhus er ca. 18 kilometer, 21 km til Randers, 8 km til Hadsten og 13 km til Djurslandsmotorvejen ved Løgten. Byen ligger centralt med kun 2 km til Nordjyske Motorvej frakørsel 44.

Kilder 

Byer i Aarhus Kommune
Hari Seldon

Hari Seldon er en central hovedperson i Isaac Asimovs science fiction-serie om Stiftelsen (The Foundation). Han optræder første gang i novellen "The Psychohistorians" i den første samlede bogudgave af Asimovs Foundation-historier fra 1951, men er nævnt allerede i den først skrevne Foundation-historie fra 1942, "The Encyclopedists". 

Professor Hari Seldon er født på Helicon, søn af en tobaksavler, i den tiende måned af der 11.988. år i den Galaktiske Æra (GE) (-79 Foundation Æra (FE)) og døde i år 12.069 GE (1 FE)

Udover at være en dygtig kampsportsudøver, er Hari Seldon matematiker, og professor ved Helicon Universitet.

Seldon er ophavsmanden til en ny slags matematik kaldet psykohistorie – som kan forudsige fremtiden, men kun i grove træk.
 
Psykohistorie er ubrugelig for mindre enheder end et helt planetsystem eller et intergalaktisk imperium.

Ved hjælp af denne nye matematik forudser Hari Seldon Det
Galaktiske Imperiums fald, efterfulgt af en formørket tid på 30.000 år, før et nyt imperium opstår. For at afkorte denne tid af barbarisme og formørkelse beslutter Hari Seldon sig for at bruge sin psykohistoriske indsigt til at lave et nyt imperium viet til kunst, videnskab og teknologi. Denne grundsten i det nye imperium kalder Seldon for 'the Foundation' (Stiftelsen).

Isaac Asimovs Foundation Univers
Røde Flod

Den Røde Flod er en flod der løber i det sydøstlige Kina og det nordlige Vietnam. Floden er samlet 1.149 km lang heraf 639 km i Kina og 510 km i Vietnam. Floden løber gennem Hanoi og ved flodens delta ligger Haiphong.

Vandløb i Kina
Vandløb i Vietnam
Bakkegårdsskolen (Aarhus)

Bakkegårdsskolen er en folkeskole beliggende i Aarhus Kommune, og er geografisk placeret i Trige. Skoledistriktet omfatter desuden landsbyerne Spørring, Ølsted og Pannerup. Skolens elevtal er ca. 405 elever, hvoraf godt 95% kommer fra eget skoledistrikt. Antallet af ansatte tæller omkring 60, hvoraf ca. 40 er lærerpersonale.

Skoleeleverne kommer fra alle samfundslag og fra en bred etnisk vifte; der er repræsenteret 15 nationaliteter på skolen.

Selve skolen blev bygget i 1966 og taget i brug i 1967. Den blev udvidet i 1977, hvor der blev bygget stor sportshal, skolens vestfløj inkl. kantine og tandlægeklinik. I 1998 udvides skolen atter med en ny skolefritidsordning og senest i 2003 hvor der blev etableret et fælles kombi-bibliotek, bestående af skolens og byens daværende biblioteker.

I Gentofte (Vangede) nord for København ligger også en skole, der hedder Bakkegårdsskolen.

Eksterne henvisninger 
 Bakkegårdsskolen
 Skoleporten Bakkegårdsskolen

Uddannelse i Aarhus
Folkeskoler i Aarhus Kommune